
Veliki f)rvatski dan 



Iza toga je nadbi-kup obavio blagoslov Doma 
Gospodarske Sloge, a zatim su pred hrvatskim 
vođom-svečarom Dr Mačkom i nadbiskupom Dr 
Stepincem te ostalim odličnicima prošle u po- 
vorci hrvatske organizacije i društva pod zasta- 
vama uz zanosno klicanje svečaru i Hrvatskoj. 
M. Mayer, odbornik Društva Sv. Jeronima, koji 
je pozdravio predsjednika, Dr. Maček te hrvatski 
metropolita izrekli su znamenite govore, koji 
su svojim značenjem dali dostojan okvir velebnoj 
hrvatskoj slavi toga dana. K. M. 


Proslava 60. rođendana vođe hrvatskog na- 
roda Dra Vlatka Mačka, koja je započela 15. a 
dostigla vrhunac 16. o. mj., obavljena je veli- 
čanstveno. Slavilo se gdjegod ima Hrvata: u 
inozemstvu, po svoj hrvatskoj pokrajini, a naj- 
veličanstvenije u hrvatskoj metropoli — Zagre- 
ba. Može se mirne duše reći, da Zagreb još nije 
vidio tolike svečanosti. Kod nje su bili zastupani 
svi hrvatski krajevi, svi slojevi naroda: građani, 
radnici i seljaci. Uz katolike bili su i muslimani. 

Silno mnoštvo naroda, stotine hiljada sabra- 
le se u Zagrebu, da u zajedničkom zano- 
su dadu oduška onom, što im najviše ispu- 
nja dušu: želji za slobodnom i srećnom Hr- 
vatskom. U dru Vlatku Mačku je narod 
usredotočio sve svoje težnje, te je njegov 
60. rođendan dobio tako veliko značenje. 

Ne, kod toga čovjek nije mogao biti rav- 
nodušan. Tu se odrazila snaga hrvatskog 
seljaštva. Ono je u povorci bilo najbroj- 
nije. Mnogi su dan prije toga išli pješke po 
velikoj žegi iz daleka do Zagreba Ni žene 
nisu uzmanjkale. Nastupilo je i mnoštvo 
radnika i građana. Veliki, pravi i opći dan 
Hrvata sviju staleža iz sviju pokrajina. Hr- 
vatska povijest je zabilježila radi te opće- 
nitosti najveći svoj dan. 

Dan ispoljene hrvatske svijesti, snažne 
volje, da budemo svoji. Narod je i ovom 
zgodom jasno pokazao, da je za postignuće 
velikog cilja spreman izdržati do kraja s 
istim zanosom i da za nj ne postoje teško- 
će, koje na tom putu ne bi bio kadar svla- 
dati. Zanosi vas činjenica, što ste dio te 
velike zajednice, koju vežu iste opravdane 
želje i cilj. 

Krasno je obilježje dana 16. srpnja, što 
je započet s Bogom: pred sakupljenim hr- 
vatskim narodnim vodstvom, stranim kon- 
zularnim zborom i preko 100.000 ljudi slu- 
žio je pod otvorenim nebom sv. Misu hr- 
vatski metropolita Dr Alojzije Stepinac. 


Desno ; VOĐA HRVATSKOG NARODA DR VLATKO MAČEK 
PRISUSTVUJE S HRVATSKIM NARODNIM ZASTUPNICIMA 
SV. MISI NA DAN SVOG IMENDANA I 60. ROĐENDANA 
16. O. MJ. SV. MISU JE SLUŽIO HRVATSKI METROPOLITA 
PREUZV. G. DR ALOJZIJE STEPINAC POD VEDRIM 
'NEBOM U MAKSIMIRU 


Izvorna novela „ Obitelji “ 


Zamrla p ozdravljenja 

Napisao Branko Klarić 


Kako je dobar i drag u svojoj neograničenoj 
ljubavi prema majci. Na večernje pozdravljenje 
prilazi k njoj, ljubi je u čelo i sjeda do njezina 
skuta, da skupa mole večernju molitvu. 

On po danu kopa, a večer daruje dvjema 
majkama. Ova do njega upravlja njegovo srce 
k Onoj, kojoj u slavu zvone zvona i gore zvi- 
jezde u noći. 

Tako i u zoru. Ustanu, mole, tad ga ona bla- 
goslovi, a on nju ljubi i odlazi na posao. 

Njezina nerazdijeljena ljubav njega podiže, 
osvježuje i puni mu srce savršenim i neokrnje- 
nim mirom. 

A ona u njemu vidi čistu djetinjsku odanost, 
i ne treba joj više. I ne može da zaželi nešto vi- 
še, ljepše i slađe. 

Tek joj se sjena prikradenog straha stisla u 
dnu srca. Vidi, tamo su mnogi prekoračili gra- 
nicu posluha i dobrote i zagazili u kaljužu do 
koljena. Mnogi, baš njegovih godina. 

Katkada ju je strah, kao da nejasno osjeća 
ono, što će doći. Ili što je već blizu. Tako blizu, 
da mu je nemoguće izbjeći. Kao što je bilo ne- 
moguće njoj, majci, zapriječiti, da se sastane 
njezin sin i onaj radnik iz tvornice, koji je pred 
njim započeo dugu, beskonačnu priču: o nevri- 
jednosti grude, na kojoj se uzalud satire život, 
i o uzbuni, što će učiniti, da se pod revolucio- 
narnim razmahom rasprsne sve, što je otrova- 
no i gnjilo i nejednako, pa da svatko gospo- 
dari i služi, i da svima bude pravo. 

To je zamamljivo i opaja kao opijum. Njezin 
sin nije ni mislio, da bi se iza toga moglo još 
nešto kriti. Nešto što bi on odgurnuo na prvi 
pogled i na prvom koraku. 

A to je za kratko došlo. Onako poput grada 
iza svjetlucava sijevanja. 

To je srušilo njegovu ljubav prema majci. 
Pomalo, pomalo, da bi se jedva primijetilo, on 
se tuđio njoj, koja mu je bila najsvjetliji hram 
odanosti i ljubavi. Počeo ju je sve rjeđe grliti. 
Nisu ni molili svaku večer. Govorio je, da nije 
raspoložen i da ga u večer tare san, a u jutro 
da treba ranije na vinograd, jer kad pripeče, da 
škodi ložama i zdravlju. 

Ona nije mogla posumnjati u njegovu iskre- 
nost. Niti je vidjela oblak, što dolazi. Ona je mi- 
slila, da će to proći. Ali nije prošlo. 

On je počeo govoriti, da od polja ima male 
koristi i da bi u tvornicu. 

Uzalud ga je odvraćala. Nije pomoglo ni za- 
klinjanje. Nije se smilovao ni na suze. 

Kad se uvjerila, da ga već ništa ne može ga- 
nuti, tad se stresla u duši. Činilo joj se, da je 
nad ponorom. Ili kao da joj se ispod nogu iz- 
miče zemlja pa se ruši u bezdan. I još gore. 
Zamro joj dah u grlu. Oslabilo srce. Jer eto 


došlo ono, od čega je drhtala kao od zmije lju- 
tice: Da ga mora pustiti tamo k onima, što se 
ne krste. I što hoće, da se u katranu pozlati ze- 
mlja. I da zamru nad selima večernja pozdrav- 
ljenja. I da ona umre na pragu razrušena doma.. 

Ali on je otišao. 

On je odluku polako stvarao. Onako*, kao 
kad se na kominu pomalo suše mokre cjepanice,, 
da najednom same od sebe planu. I on je bio* 
mokra cjepanica, puna vode za ono, na što ga 
je putio radnik iz tvornice. U njemu je pušilo.. 
Svijao se pod žeravkama, što su mu ih podmet- 
nuli. No malo pomalo i pušilo se sve slabije, a 
nenadano je buknuo plamen. 

Otišao je. Majka nije čula ni zbogom. To ona 
nije zaslužila. Sad je ona njemu bila zla. Spu- 
tavala je njegovu slobodu. Pričala mu je o sa- 
njama, koje se tek sanjaju. I o ljubavi prema 
iluzijama iz maglenog neba. 

Tako ga je naučio radnik iz tvornice. 

Bilo mu je ipak mučno u novom društvu. Dr- 
žali su se prema njemu kao prema novajliji. 
Trebalo je, da češće plati čašicu stoga, što su mu 
pokazivali pravi put i što ga više ne guši dim 
majčinih priča. I što će jednom i on postati bak- 
lja, koja će paliti druge. 

Ipak su mu se njihove riječi sviđale. Oko nje- 
ga je bilo mnogo pročišćenih drugova. Tek mu 
je pomalo dosađivalo ponavljanje istih napu- 
taka. 

Bilo mu je krivo i to, što je dugo (utaman) 
čekao jednakost i slobodu, jer je vidio, da nije 
jednak ni s onima, što su ga svaki dan okruži- 
vali i što su ga vječno učili, da je on tek no- 
vajlija. 

Činilo mu se, da nije ni slobodan. Svaki put, 
kad je primio plaću, morao je, htio ne htio, da 
kao uspomenu na oslobođenje jednu večer pro- 
slavi za drugarskim stolom na račun svoje za- 
rade. 

K tome je osjećao, da je on za tu svoju slo- 
bodu puno založio: majčinu ljubav i radost i 
ono, što sad zove varkom, a što mu je prije na- 
punjalo srce mirom i slatkoćom u tihim ljetnim 
pozdravljenjima. 

Stoga je pošto poto htio da opipljivo osjeti 
slobodu i jednakost. Više nema večernje rado- 
sti uz majčin skut. Već se davno odvikao od 
naviknutih molitava, i krst je sa sebe šatro, jer 
su tako htjeli svi, što su oko njega. Sad vidi, da 
je i jednakost i sloboda tek sanjiva čežnja. 

Tako se u njegovu srcu češće pokrenulo nešto 
tvrdo i gorko, što je pred njim u sto boja crtalo 
lik žene, kojoj su oči zalivene suzama i kojoj je 
lice žuće od voska. 

On je ta svoja osjećanja svaki put gasio ne- 
svi jesnim krikovima za slobodom i jednakošću. 

Tad je nenadano došao čas, 
da se uvjeri o toj pravdi i 
slobodi, o kojima su mu vje- 
čno pripovijedali. I to tako 
zorno i opipljivo, te ga je to 
korakom prevarena i uplaše- 
na čovjeka vratilo u majčin 
naručaj. 

Bio je umoran i znojan i 
prašan i mokar do kože. 
Otvorio je daščaru, da pre- 
obuče odijelo, koje je prište- 
dom bio kupio. Ali odijela 
nije bilo. 

Protrnuo je u svakoj žilici. 
Pretražio je sve, ispitivao. 
Nigdje. 




HRVATSKI METROPOLITA PREUZV. 
G. DR ALOJZIJE STEPINAC DRŽI 
PRIGODOM BLAGOSLOVA DOMA 
GOSPODARSKE SLOGE U ZAGREBU 
ZNAMENIT GOVOR O ODNOSIMA 
CRKVE PREMA NARODNIM POLITI- 
ČKIM I EKONOMSKIM PITANJIMA. 

NA SLICI SE DESNO NALAZI I 
PREDSJEDNIK DR VLATKO MAČEK 
S HRVATSKIM NARODNIM 
ZASTUPNICIMA 

Lijevo: PREDSJEDNIK DR VLATKO 
MAČEK S HRVATSKIM MFTROPO- 
LITOM DR ALOJZIJEM STEPINCEM 
NA TRIBINI ISPRED DOMA GOSPO- 
DARSKE SLOGE ODZDRAVLJA NE- 
PREGLEDNOM MNOŠTVU NARODA, 
KOJE JE KLICAJUĆI PROŠLO U PO- 
VORCI ISPRED NJIH. DESNO NA SLI- 
CI IE NAR. ZASTUPNIK ING. 

A. KOŠUTIĆ, LIJEVO PREDSJEDNIK 
GOSPODARSKE SLOGE SELJAK 
MATO DOMOVIĆ I NARODNI ZA- 
STUPNIK DR I. PERNAR 
Dolje : SELJAČKE DJEVOJKE STU- 
PAJUĆI U POVORCI POZDRAVLJAJU 
PREDSJEDNIKA DRA VL. MAČKA 


Poslije nekoliko dana vidi 
ga na onom svom prvom uči- 
telju. 

Prigovorio je. Da vrati nje- 
govo. 

Tad su ga neki nemilo is- 
premlatili. Jer da je povrije- 
dio čast najboljeg druga. 

To ga je obezumilo. Jedna- 
kost! Sloboda! 

Nije se više vratio na po- 
sao. Žalostan (i raskajan) tr- 
čao je k onoj, koja je u vje- 
čnoj tuzi za njim uzdisala. 

Tad su opet u obnovljenoj 
i pojačanoj 'ljubavi oživjeli 
nježni zagrljaji i zasjala za- 
mrla večernja pozdravljenja. 



/ 


HITAC U TAMI 


(Nastavak) 


ROMAN O TAJNI JEDNOG UMORSTVA — 

Dobila je takve živčane napadaje, da je morala 
biti položena u krevet te je telefonski bio 
pozvan dr. Wille. Od njega su doznali nešto 
pobliže o stanju Holcmana. Holcmanu su opera- 
cijom izvadili tane, ali uslijed jakoga gubitka 
krvi nastupilo je teško stanje slabašnosti, koje 
se nije dalo odmah odstraniti. Tane je probušilo 
pluća. Ono, što sada zadaje liječnicima najviše 
brige, jest bojazan, da bi rana mogla izazvati 
upalu pluća. U tom bi slučaju bolesnik bio izgu- 
bljen. Da se spriječi ova opasnost, prva zapovi- 
jed je bezuslovan mir. 

Teški su dani minuli. Hartvig Henter, koji je 
po danu i po noći neumorno, šuteći i s najvećom 
predanosti nastojao oko njege bolesnika, jedva 
se držao na nogama. Pet dana i pet noći nije se 
svlačio, tek nešto je jeo, ni minuta nije spavao i 
sad je sam osjećao, da ga snaga izdaje. Usprkos 
toga nije se mogao odlučiti, da napusti mjesto, 
što ga je sam odabrao, te bar privremeno pre- 
pusti sestri bolničarki, kako bi bar malo otpo- 
činuo, prije nego se Holcmanovo stanje nije po- 
pravilo. 

Šestoga dana nastupilo je konačno ovo tako 
željno očekivano kretanje na bolje. Holcman je 
bio svježiji, po prvi put je rado uzeo nešto te- 
kuće hrane i rekao bez osobitog naprezanja sti- 
šćući ruku prijatelju: 

»Hvala ti, Hartviže!« 

Zatim je govorio s liječnikom i iskao ženu, 
koja je smjesta bila obaviještena o poboljšici 
i želji svoga muža. 

Henter, koji se konačno odlučio, da za jedan 
dan prepusti svoju službu sestri Anđeliji, otišao 
je u svoj stan. 

Lidija je smjela proboraviti četvrt sata kod 
svog muža. Sjala je od sreće. Vidjela je, da Ge- 
rad izgleda mnogo bolje. U svojoj sreći stvarala 
je tisuću nacrta za budućnost, koji su se spli- 
nuli u to, da odsad ne će polaziti u društvo, nego 
da će živjeti samo za svoga Gerarda. 

Budući da je iza toga noć dobro prošla i bo- 
lesniku nije štetio govor, a i liječenje je rane 
dobro napredovalo, bio je konačno sutradan i 
policijskom komesaru dozvoljen razgovor s bo 
lesnikom. 

! 

1 Lidija, koja je upravo prispjela, smjela je 
na želju muža prisustvovati preslušanju. I ona 
je poput komesara jedva željela da konačno 
dozna, kako i od koga je njen muž zadobio te- 
šku povredu. 

Njegova saopćenja veoma su ih razočarala. 
Holcman je pričao, kako je one noći pošao u 
sušu da se osvjedoči, je li nov stroj postavljen 
točno prema njegovim uputama. 

»Kad sam unišao,« on će, »najprije sam pri- 
palio svijetlo. Prostorija je tako bila dobro 
osvijetljena. I ja sam na moje iznenađenje na 
lijevom prozoru sa strane ugledao nekog stra- 


NAPISALA ANA HRUŠKA — PREVODI V. S. 

nog čovjeka, koji je okrenut prema meni ni- 
jemo piljio u mene. ,Što radite ovdje’, zapitah 
ga oštro. Čovjek nije progovorio ni slova, ali 
je dignuo ruku i pucao na mene. Osjetio sam, 
da sam pogođen. Budući da kod sebe nijesam 
imao oružja, a na pomoć izvana nijesam mogao 
računati, vidio sam svoj spas jedino u što bržem 
bijegu. Okrenuo sam se dakle i napustio sušu, 
što međutim nije išlo tako brzo, kako sam želio, 
jer sam se nenadano osjetio vrlo zlo. Muku sam 
mučio, da se uzdržim na nogama. 

Tik pred vratima sam posrnuo i pao na tlo, 
ali sam brzo opet ustao. Sve u meni tjeralo me 
instinktivno dalje od strašnog čovjeka, koji se 
nepomično zadržavao na svom mjestu te me 
pratio samo očima, koje su jasno i oštro poput 
plamena zurile u mene. 

Samo dalje od suše . . . van u tamu, gdje me 
više ne može vidjeti . . . 

Konačno sam bio vani i zateturao sam prema 
vili, da pozovem ljude. Ali pozlilo mi na smrt. 
Poput utvare vidio sam pazikuću, gdje stoji na 
jednom otvorenom porozoru. 

,Rozneru’, viknuh, . . ., brzo, Rozneru . . . me- 
ni nije dobro . . Tada me napustila svijest i ja 
sam pao na tlo.« 

Komesar je ne vjerujući zurio u govornika. 
»Što — ovo je sve? On je pucao na vas, a da 
prije među vama nije došlo do svađe ili rje- 
čkanja?« 

»Tako je bilo. Moje pitanje, upravljeno na 
njega, bile su jedine riječi, koje su pale, a nje- 
gov je odgovor bio hitac.« 

»Ko je bio taj čovjek?« 

»Nikad ga prije nijesam vidio!« 

»Kako je izgledao?«' 

»Bio je vitak, visok, još mlad čovjek, golobra- 
da lica i strahovito jasnih i prodornih očiju, — 
barem se meni u tom trenutku činilo, da su ne- 
obično prodorne. Na tamnoj kosi imao je mekan 
šešir sa širokim obodom. Odijelo čovjeka, koji 
pripada očito boljim krugovima, bilo je tamno i 
djelovalo je elegantno.« 

»Ne biste li toga čovjeka prepoznali, Rad biste 
ga vidjeli?« 

»Bezuvjetno! Njegova slika, iako sam je samo 
u trenucima vidio, neizbrisivo mi se silom okol- 
nosti utisnula u pamet.« 

»Jeste li imali dojam, da vas je ondje čekao, 
da vas ubije?« 

»Ne! Kako bi to moglo biti, kad nitko nije 
znao, da ću u pola tri sata ujutro stupiti u sušu? 
Meni samome je to nenadano palo na um tek 
na povratku kući.« 

»Ali kako si vi tumačite, da je stranac bio u 
suši i odmah pucao, kad vas je ugledao? Prvo: 
bez razloga ne drži se revolver u ruci, i drugo: 
u stranca ne puca se tako jednostavno bez ra- 
zloga!« 

»Toga ja protumačiti ne mogu. Ja iznosim sa- 
mo činjenice.« 

»Možda vam se čovjek samo u uzbuđenju pri- 
činio stran? Predočite si njegovu pojavu sad još 
jedamput u miru. Nije li to ipak mogao biti čo- 
vjek, kojega ste poznali?« 

»Isključeno! Njegovo lice već danima stoji 
preda mnom. Neprestano ga gledam, i tako je 
karakteristično, da ga čovjek ne bi nikada za- 
boravio, ako ga je samo jedan jedini put vidio!« 

Komesar je svratio pogledom na svog zapi- 
sničara, koji nije bio nitko drugi nego Silas 
Hempel, koji je izričito molio, da u tom svojstvu 
smije prisustvovati Holcmanovu preslušavanju. 
Mladi detektiv međutim nije pogledao gore, 
nego je zamišljeno piljio u po njemu napisane 
arke. 

Svi su prisutni osjećali: neobično je svjedo- 
čanstvo, koje je ovdje bilo dano, i ono je ovaj 
slučaj zamrsilo više nego li razjasnilo. I upravo 
zato, jer ništa nije razjasnilo, razočaralo ih je. 

Heidinger je još pitao, da li je gospodin Holc- 
man ikada bio svijestan, da imade kakvog ne- 
prijatelja. 

»Ne,« glasio je bez oklijevanja dan odgovor. 

Zatim je komesar naložio, da se zapisnik pro- 
čita i Holcmanovim potpisom potvrdi njegova 
ispravnost. Time je bilo završeno preslušanje. 
Heidinger se udaljio sa svojim pratiocem. 

Preslušanje je bolesniku naškodilo manje, ne- 
go li su se liječnici bojali. Njegovo je stanje 
tog dana i dalje ostalo dobro. Lidija je mogla 
ostati kod njega do naveče, kad se vratila u 
kuću svojih roditelja. Budući da joj je boravak 
u osamljenoj vili Holcman bio neugodan, odlu- 
čeno je bilo, da će do ozdravljenja njenog muža 
stanovati kod roditelja. 

Prije nego li je napustila bolnicu, prispio je 
onamo Hartvig Henter, da nanovo okrijepljen 
ponovo preuzme svoje mjesto kod prijatelja. 

Drugog je dana osvanuo u bolnici istražni su- 
dac dr. Wasmut, kojemu su predali Holcmanov 
slučaj, i zaiskao razgovor s bolesnikom. Sa so- 
bom je doveo sudbenog liječnika, da u slučaju 


možebitnog protivljenja službeno utvrdi sposob- 
nost bolesnika za preslušanje. 

Preslušanju se međutim nitko nije protivio, 
budući da jučerašnje preslušanje nije štetilo bo- 
lesniku. 

I ovoga je puta Lidija molila i uspjela, da joj 
je bilo dozvoljeno ostati u bolesničkoj sobi. 

Ispočetka su se opetovala pitanja i odgovori 
točno onako, kao i dan prije toga. Kod daljnjeg 
ispitivanja nije se dr. Wasmut zadovoljio s pri- 
jašnjim negativnim rezultatom. Njegov je glas 
postao nenadano oštriji, njegov pogled prodor- 
niji, kad je čvrsto gledajući bolesniku u oči ne- 
posredno rekao: 

»Dragi moj gospodine direktore Holcmane! 
Ostavimo se lakrdije! Jasno je kao na dlanu, da 
dosad nijeste govorili istinu! Vi ste čovjeka, ko- 
ji je pucao na vas, posve točno prepoznali i zna- 
te također, zašto je pucao!« 

Holcman je časak bez razumijevanja proma- 
trao istražnog suca, a zatim mu je vruća krv 
udarila u blijedo lice. Glavu je okrenuo prema 
zidu, a da nije ni slova odgovorio. 

Istražni sudac je to shvatio kao nijemo prizna- 
nje i nastavio: »Još mi nijesu poznati razlozi va- 
še šutnje. Po svoj prilici namjeravate poštedjeti 
napadača, ali toga mi naravno u interesu istine 
ne možemo dozvoliti. Ja vas dakle pozivam, da 
mi sada posve po istini kažete, ko je bio čovjek, 
koji je u vas pucao, i što se je odigralo među 
vama prije pucnjave!« 

Holcman je napravio srditu kretnju. Zatim se 
ipak odlučio, da se okrene prema istražnom su- 
cu te mu dobaci buntovan pogled. 

»To je sramotno!« promuca zatim vidno iz- 
van sebe i hvatajući dah. »Zar sam lažac? . . . 
Rekao sam istinu . . . ako vi ne ćete da vjeruje- 
te .. . vrlo mi je žao ... ali drugo što nemam da 
kažem ... i ni riječi ... ne ću više reći . . .« 

Uzrujanost ga je iscrpla posvema. Lica su mu 
gorjela. Suh je kašalj potresao njegovim tije- 
lom. 

Uza sve to je istražni sudac još jednom po- 
kušao, da izvuče iz bolesnika drugo razjašnje- 


Desno: PREKO 100 HILJADA NARODA 
S PREDSJEDNIKOM DR VLATKOM 
MAČKOM SLUŠA SV. MISU, KOJU JE 
POD VEDRIM NEBOM SLUŽIO HRVAT- 
SKI METROPOLITA DR ALOJZIJE STE- 
PINAC NA IMENDAN I 60. ROĐENDAN 
VOĐE HRVATSKOGA NARODA DRA V. 
MAČKA. NA SLICI SE VIDI POREDANA 
HRVATSKA SELJAČKA ZAŠTITA 

nje. Ali je tada nenadano usplamtjela pogleda 
preda nj stupila gospođa Liđija. 

»Otiđite, gospodine istražni suce! Ne podno- 
sim, da dulje mučite mog jadnog muža! On ni- 
je lažac . . . zar ne vidite, kako trpi!« 

Odlučno je pritisnula zvonce kraj kreveta. Do- 
šao je Henter. »Hartviže, pozovite liječnika . . . 
brzo . . . vidite . . .« 

Klonula je na rub kreveta i da od straha nije 
pravo ni znala, što je učinila, pritisnula je svoj 
džepni rupčić na Holcmanova usta, gdje je u 
kutu bila krvava pjena. 

Dr. Wasmut, koji je to također vidio, uvidio 
je ipak, da mu sa zapisničarom treba odmagliti. 

Liječnik, koji je u taj čas unišao, uozbiljio se, 
-čim je pogledao bolesnika, koji je bijel kao vap- 
no i nepokretan ležao u jastucima. Zatim je na- 
redio, da do daljnog imadu svi napustiti sobu, 
budući da je bolesnik potreban apsolutnog mira 
više nego ikada . . . 

Kad je Hartvig vodio Lidiju iz sobe, šapnula 
mu je ona u najvećem uzrujanju: »Ne puštajte 
k njemu više nikoga od suda! Kažite to i liječ- 
niku .. . ovi ga ljudi ubijaju!« 

Oboje nijesu ni primijetili, da ih je istražni 
sudac, koji je još stajao na vratima predsobe, 
oštro motrio, iako riječi, što ih je Lidija šapa- 
tom izgovorila, nije nikako mogao razumjeti. 

IV. 

Novine su naravno doslovce objelodanile Holc- 
manovo svjedočanstvo, ali ono nije nikoga za- 
dovoljilo, nego naprotiv znatno ohladilo sim- 
patiju i saučešće prema njemu i njegovoj ženi. 
Holcmanovi su naime u gradu bili odviše pozna- 
te i obljubljene ličnosti, a da hitac u suši u sva- 
koga ne bi pobudio najživlje zanimanje. Svaki 
si je razbijao glavu pitanjem, ko je i zašto pu- 
cao? Gradom su kružile najsmješnije vijesti i 
javnost je kudikamo napetije i nestrpljivije od 
policijske vlasti iščekivala trenutak, kad će 
Holcman biti sposoban, da sve to razjasni. 

I sad je eto ostalo sve nerazjašnjeno! Izosta- 
la je senzacija, kojoj su se svi nadali. 

Neki neznanac? Hitac, opaljen bez ikakva raz- 
loga? Zar to da povjeruju? Smiješno! Ovaj do- 
bri Holcman traži odviše od sugrađana, da po- 
vjeruju ovakvim djetinjskim pričama. 


Osobito pazite što bolesnik pije! 

Ako Vam je ikako moguće, dajte mu za 
zdravlje i užitak čim češće najbolju pri- 
rodnu mineralnu vodu 

ONU SA CRVENIM SRCIMA. 

Ako sami bolujete ili se ne osjećate dobro, tražite kar- 
tom besplatni kupališni prospekt, u kojem imate i mno- 
ge korisne upute o zdravlju, smrtnosti, debljini, nor- 
malnom porođaju i trudnoći, odnosu visine i težine te 
kalendar do 1980. godine! 

Uprava Radenskog ljekovitoga kupališta 
Slatina Radenci 
(kod Maribora) 


I za tren oka pretvori se saučešće u razdraže- 
no raspoloženje proti Holcmanu. 

Holcman je međutim iznemogao ležao u viso- 
koj groznici. Lidiji su dozvolili, da ostane kraj 
njega, jer je liječnik Hinteru u četiri oka izja- 
vio, da se Holcmanov život približava svome 
kraju. Svakog se trenutka može ugasiti. Nastu- 
pila je upala pluća, koju su skoro očekivali, i 
bilo je isključeno, da će joj odoljeti tijelo, osla- 
bljeno uslijed jakoga gubitka krvi. 

Dva dana nakon toga donijele su novine vi- 
jest, da je industrijalac Holcman podlegao rani. 

Međuto je policijska vlast nastavila svoju po- 
tragu za zločincem. Samo što je komesar Hei- 
dinger, potaknut čvrstim uvjerenjem suca istra- 
žitelja, da se ovdje radi o drami, u kojoj glavnu 
ulogu igra žena, ili Holcmanova ili koja pre- 
đašnja njegova ljubovca, sada tragao za zločin- 
cem u drugim krugovima. Istražen je bio život 
Holcmana i njegove žene, kao i odnosi, koje su 
podržavali sa svojim znancima. Bio je to dug i 
mučan posao, koji nije obećavao tako skore us- 
pjehe. Međutim Heidinger nije žalio truda, jer 
mu je sam upravitelj policije izričito naglasio: 
»Ova je stvar u javnosti uzvitlala toliku prašinu, 
da bezuvjetno mora biti razjašnjena! Gospodine 
komesaru, potrudite se oko toga što više, jer 
bismo bili prosto izvrgnuti ruglu, kad ne bismo 
mogli pronaći zločinca.« 

Heidinger se dakle »potrudio«. \ 

Silas Hempel je bio jedini čovjek, koji ni ča- 
sak nije pristao uz mišljenje suca istražitelja. On 
je što više bio potpunoma uvjeren, da je Holc- 
man zaista govorio istinu. Ali čuvao se, da svoje 
mišljenje izrazi. Međuto je iskoristio svaku pri- 
liku i skoro cijelo svoje slobodno vrijeme, da 
dogođaj istraži sa svog gledišta. Već prvih dana, 
dok se čekalo na Holcmanovo svjedočanstvo, 
grozničavo je istraživao na mjestu zločina. Mno- 
go je satova proboravio u suši, od koje je ključ 
nosio u džepu. Najvećom je točnošću izmjerio 
ondje nađene tragove nogu i izrezao u papiru. 
Jedni su tragovi, kako je odmah mogao ustano- 
viti, bili Holcmanovi, a drugi su potjecali očevid- 
no od zločinca. Tragova ubice bilo je najviše na 
mjestu pred lijevim pobočnim prozorom. Hem- 
pel je utvrdio, da je kroz ovaj prozor unišao u 
sušu, jer su se tragovi nogu našli na prozoru i 
izvan prozora, koji je gledao u maleno potara- 
cano dvorište. 

Čini se, da je na ovo dvorište, koje je s tvor- 
nicom bilo vezano malenim zatvorenim vratima, 
ljudska noga rijetko stupila i da je bilo upotre- 
bljavano kao neke vrsti sabiralište otpadaka. 

Detektiv je pažljivo pretražio tlo ovog dvo- 
rišta i ovdje mogao utvrditi tragove zločinčevih 
nogu. Ti su tragovi vodili do drvenog plota, 
koji je bio preskočen. Izvan plota nestali su 
tragovi na suhoj, žutoj tratini. 

Ubica je dakle došao odostraga preko tratine. 
Preskočivši zatim plot i prešavši preko dvorišta 
unišao je u sušu kroz prozor, koji se, kako se 
Hempel osvjedočio, izvana lako mogao otvoriti. 

(Nastavit će se.) 

Kopija jerusalemskoga Groba Isusova u Hrvatskoj 


Godine 1739., dakle ravno pred dvjesta go- 
dina, harala je u Hrvatskoj kuga. Tada se hrvat- 
ski sabor kao najviši predstavnik hrvatskoga 
naroda zavjetovao, da će u Ludbregu, gdje se 
-štuje čudo Presv. Krvi Isusove, podići troškom 
hrvatskoga naroda kapelicu u čast Presv. Krvi 
Isusove, ako Bog dade, da grozna kuga presta- 



KAPELICA ISUSOVA GROBA U JERUSALEMU, KAKOVA ĆE BITI 
SAGRAĐENA U LUDBREGU 

Ovakovu je sagradio Hrvat fra Bonifacije Dubrovčanin g. 1555. 


ne. I gle, Bog je uslišao molbe hrvatskoga na- 
roda, ali je zavjet ostao neizvršen do danas. 

No što je hrvatski sabor u ime hrvatskoga 
naroda Bogu obećao, to je hrvatski narod du- 
žan izvršiti. Danas, kad više nema hrvatskoga 
sabora, dužan je to Bogu zadano obećanje ispu- 
niti cijeli hrvatski narod sam. Eto su hrvatski 
narod kroz ovih 200 godina zadesile mnoge i 
mnoge nedaće i zla, a tko zna, ne nalaze li se 
uzroci mnogih od njih baš u grijehu neispunje- 
nog zavjeta! Tko zna, nije li zbog takvog gri- 
jeha kazna Božja pala na nas na taj način, što 
smo ostali bez hrvatskoga sabora? 

Zato je hrvatski narod odlučio, da s^da pri- 
godom 200. godišnjice učinjenog zavjeta ostva- 
ri ono, što se njime Bogu obećalo. Odlučio je, 
da u Ludbregu ove godine sagradi zavjetnu ka- 
pelicu u čast Presv. Krvi Isusove. 

Na čelo izvršenja tog zavjeta hrvatskog sa- 
bora postavljen je hrvatski metropolita preuzv. 
g. dr Alojzije Stepinac, a počasni odbor za iz- 

Dolje: SLIKE S PROCESIJE NA BLAGDAN PRESV. KRVI ISUSOVE 
U LUDBREGU 


vršenje tog zavjeta -sastavljen je od nekadanjih 
narodnih zastupnika hrvatskog sabora pod pred- 
sjedništvom presvij. gospodina Stjepana Pavu- 
nića, apostolskog protonotara i župnika u Ko- 
privnici. Poslovni odbor čini Hrvatski Odbor za 
Svetu Zemlju u Zagrebu (Trenkova ulica 1) u 
zajednici s ludbreškom župom. Dne 2. srpnja je 
prigodom proslave blagdana Presvete Krvi Isu- 
sove u Ludbregu svečano proglašen početak izvr- 
šenja tog zavjeta hrvatskog sabora, a mi evo 
iznosimo neke slike s tog narodnog slavlja. 

Zavjetna kapelica u Ludbregu imat će isti 
oblik kao i kapelica Isusova Groba u Jerusale- 
mu. I to baš onakva, kakovu je g. 1555. sagra- 
dio u Jerusalemu Hrvat fra Bonifacije Drkolić 
iz Dubrovnika. Tako će na dostojan način biti 
Bogu dana zadovoljština za naš narodni 200- 
godišnji zavjet, a ujedno će s radošću biti ista- 
knuto, kako je među graditeljima Isusova Gro- 
ba u Jerusalemu bio i jedan sin Hrvatske. 

Zavjetna kapelica treba da bude sagrađena da- 
rovima cijeloga hrvatskog naroda. Zato se umo- 
ljavaju svi rodoljubni vjernici, koji u sebi osje- 
ćaju ljubavi prema onome, što je hrvatskom na- 
rodu bio hrvatski sabor, da daruju ma i najmanji 
dar za podignuće hrvatske kapelice Isusova Gro- 
ba u čast Presv. Krvi Isusove u Ludbregu. 

(Darovi se šalju na Hrvatski Odbor za Svetu 
Zemlju čekom br. 31.029 s oznakom, da je to 
za zavjet hrvatskoga sabora.) 



STJEPAN PAVUNIĆ, APOST. PROTONOTAR I KOPRIVNIČKI 
DEKAN PROPOVIJEDA 





Na Dalekom Istoku, gdje bijesni rat 

ti a pisao Ka! i sto Perinić 


Japanci su osvojivši u posljednje dvije godine 
sjevernu Kinu pretvorili zemlju dijelom u novu 
državu Mandžukuo. U toj zemlji je važna pokra- 
jina Jehol s istoimenim gradom, koji se nalazi na 
križanju puta između Koreje i Mongolije, Sje- 
verne Kine te puta, koji ide uzduž i poprijeko 
Mandžukuo-a do sovjetsko- ruske obale Amura 



NA ULICI GRADA JEHOLA U ISTOIMENOJ POKRAJINI NA SJE- 
VERU KINE. ULICA SE NALAZI U TZV. OPIUMSKOJ ČETVRTI 
GRADA Sve četiri slike foto Ufa 

i Ussuria. Pokrajina Jehol je vrlo prometna i 
dobro izgrađena zemlja. 

U blizini starog mandžukuo gradića Jehol 
stvorili su nekadašnji kineski carevi sjajno sun- 
čano sjedište oko velikog vrućeg izvora (Nekka), 
a sada se cijeli kraj oko toga, pa i grad Jehol 
japanski nazivlje Shofoku. Zemlja je bregovita 


i spušta se u ravnim obroncima prema japanskom 
moru. Klima je izmjenična: hladna, vrući suhi 
vjetrovi, oluje i struje, što dolaze iz unutrašnjo- 
sti, blago ljeto s vjetrićima iz Oceana. I tako 
je ta zemlja bujnog raslinstva urešena šaro- 
likim cvijećem. Zimi je pak zemlja gola i pusta. 

Jedna naša slika prikazuje i kineske putujuće 
radnike. Radovi na polju i žetva traži odgova- 
rajuću radnu snagu. Ali i po selima i po grado- 
vima žive u prvom redu Kinezi, a oni su trgo- 
vački narod. Trebalo je dobiti prostora za kul- 
turu tla, te su nekadašnje velike šume posječene 
od Kineza. 

Japanci ističu, da su obustavili gajenje maka 
i tvornice opijuma. 

Nekadašnji gradići nose na sebi još i danas 
patinu stare kurtiganske kulture. To vrijedi i 
za one iz kraja Jehol Schotoku. 

U vrlo tijesnim uličicama Jehola ima bogatih 
trgovina i promet je vrlo živ. Osobito se ističu 
raskošne carske građevine iz davnih vremena. 
Te se nažalost nalaze u ruševnom stanju. I tu 
prodire Japan. A Nova Mandžukuo ne će nikada 
zaboraviti na sjajna djela svoga cara. 

U znak odanosti pred manđurskom carskom 
kućom Kinezi su nosili perčin, koji je bio odre- 
zan, ođ kada je Kina bila postala republika. Pod 
japanskim pretektoratom mlado carstvo Mandžu- 
kuo pokazuje napredak. Više tisućgodišnja ki- 
neska prošlost kao da se obnavlja i istodobno 
se podređuje modernom razvitku, koji obnavlja 
praiskonske prometne ceste kako u dubokoj 
unutrašnjosti Azije tako i na obali. Plansko na- 
tjecanje u gradnji stvara po državi nova na- 
selja i povećava porast pučanstva, razvija pri- 
rodne snage zemlje, pruža posla i kruha proši- 
renjem površine obradive zemlje. Uslijed pošu- 
mljenja postići će se i to, da klima postane 
umjerenija. 

Posebni film je Ufa snimio o Mandžukuu, ko- 
jem je svrha da pokaže podizanje zemlje pod 
japanskom vlasti u najnovije vrijeme. 

Desno: PUTUJUĆI KINESKI RADNICI 
TRAŽE POSLA I KRUHA 
Prizor iz negdašnje sjeverno-kineske 
pokrajine Jehol, koju su Japanci, po 
osvojenju, nazvali Nekka Mandžukuo 

Ruka 


Napisao M. Zorn 


Stajao sam na uglu i čekao nekoga, tko nije 
došao. To je bio jedan od onih uglova, gdje se 
stiču ulice velikoga grada, gdje je buka i nemir. 
Tu prolaze autobusi, tramvaji i automobili, tu 
se gura mnoštvo na pločnicima, koje žuri na sve 
strane zaposleno i nemirno. 

Stajao sam ondje, vrijeme je prolazilo i mno- 
go je ljudi žurilo kraj mene, samo čovjek, koje- 
ga sam čekao, nije bio među njima. Mislio sam, 
zašto nije došao, što sam mu učinio ili šta mu 
nisam učinio, da nije došao. Tad sam se sjetio, 
\ da mi svi čekamo čovjeka, znanca, koji je odpu- 
] / tovao i kojega se sjećamo samo kao kroz san. 
Ili pak čekamo nekoga, koga ni ne poznamo, a 
znamo, da izgleda ovako i ovako, jer on kao 
da je dio nas samih, makar ga možda i nema na 
svijetu. Skoro svi mi čekamo takvoga čovjeka. 


Dugo sam stajao na uglu i slušao glasove svoje 
duše i nisam ni čuo buke oko sebe. Tada se je 
to dogodilo. 

Ruka, uska, mala ruka primila je moju ležer- 
no spuštenu desnicu i mirno i čvrsto je stisnula. 
I čudno — nisam se iznenadio. Činilo mi se, da 
tako mora biti. Na pločniku kraj mene stajala je 
niska, stara gospođa, finih crta lica i kad sam 
je pogledao, začudile su me njene oči, koje 
nisu bile od ovoga svijeta. 

»Molim, povedite me preko ulice,« molila je 
stara gospođa. 

Da, samo to. Ruka joj je počivala u mojoj, 
mirno i pouzdano kao ptice pod krilom majke. 
Ništa posebno. Odveo sam je preko ulice. Ništa 
drugo se nije dogodilo. Samo mi je u duši bilo 
tako ugodno, da sam se mogao i nasmiješiti. 


\ 



Desno: SLAVOLUK ( w PAlLOU“) 
U GRADU JEHOLU 



Roman „ Obitelji 


CRNI DVORAC 

FRANCUSKI NAPISALA M. DELLY - PREVODI ZLATA L. P. 


III. ZAKRABULJENA ŽENA 

Natalija se polako osvijestila. U mozgu, koji 
je bio nečim narkotiziran, budile su se pomalo 
misli, ispočetka nestalne, a zatim sve jasnije. 

Okolo nje svuda je bio mrak. Nagonskom 
kretnjom pruži ruku, da vidi, gdje se nalazi. Uvi- 
djela je, da leži na kamenom pločniku. Ruke i 
noge bile su joj slobodne, a onog pokrivača, u 
koji je bila umotana, više nigdje nije bilo. 

Pokušala je ustati i s teškom je mukom us- 
pjela. Osjećala se slaba i izmučena. Pružila je 
ruke i stala koračati. Iza nekoliko koraka uda- 
rio o zid, napravljen od glatkog i širokoga ka- 
menja. 

»Ali gdje se ovo nalazim?« 

Taj poklik joj nehotice i tjeskobno izađe iz 
ustiju, ali nitko ne odgovori . . . 

Opet se spusti na zemlju. Uza sve, što je na 
sebi imala debeli kaput, koji je bila uzela, kad 
je otišla od kuće, sva je drhtala i cvokotala 
zubima. Zrak je bio leden, a dolazio je iz hlad- 
ne noći i strujio kroz kakav otvor, koji se nije 
vidio u toj tami. 

Mislim su joj se nejasno vrtjele mozgom. 
Ništa nije mogla protumačiti napadaj i otmicu, 
ništa . . . osim ona ista i tajanstvena mržnja, 
koja progoni Stanislava i koja se eto proteg- 
nula i na onu, koju on ljubi. 

Ali tko su ti grozni protivnici? I šta oni hoće 
od nje? 

Prolazili su beskrajno dugi satovi . . . Nata- 
lija se smrzavala na onom ledenom kamenju, a 
groznica ju je mučila. U mislima su joj se vr- 
zle drage slike majke, Stanislava, Petra i 
ostalih. 

»Hoću li ih ikada više vidjeti?« mislila je 
s užasom. 

U njezinu izmučenom srcu rađala se molitva, 
koja je bacala zraku svjetlosti u tu neizvjesnost 
i grozotu. 

Napokon ta beskonačna zimska noć dođe kra- 
ju. Siva i tužna zora polako je osvjetljivala pro- 
stor, gdje se nalazila Natalija. 

Tada opazi, da se nalazi u velikoj sobi s nis- 
kim svodovima. U zidovima od tamnoga granita 
visjeli su lanci od zarđala željeza, a kroz dva 
prozorčića, na kojima su se nalazile debele že- 
ljezne rešetke, ulazilo je žalosno svijetlo u nje- 
zino zatočište. 

»Ovo je tamnica! Ovo je tamnica!« promrsi 
Natalija. 

Ali nikako nije znala odrediti, gdje se nalazi. 
No na koncu morat će netko doći k njoj i tada 
će valjda doznati štogod! 

Prođe tako jedan sat . . ., i odjednom njezino 
srce počne lupati kao ludo: u velikoj bravi za- 


(Nastavak) 

škripi ključ i teška se vrata počeše pomalo 
otvarati. 

No unutra nije ušao nikakav tamničar, nego 
neka žena niskog rasta, ogrnuta u tamni ogrtač 
i s licem sakrivenim iza krabulje. 

Ta se žena zaustavi nekoliko koračaja od Na- 
talije, koja je međutim bila ustala. 

»Moramo se malko razgovarati, gospođice 
Landies!« 

Glas je bio ljubak i smiren, ali je imao neki 
neobični naglasak. 

»Naravno,« odgovori Natalija. »Morate mi 
razjasniti, što znači ovaj napadaj; morate mi ka- 
zati, gdje sam i tko ste vi! . . . Da, vidim, da su 
to nažalost uzaludna pitanja . . . Tko nema srča- 
nosti da pokaže lice, ne može govoriti istinu!« 
nadoda s prijezirom, koji nije znala savladati. 

»Nisam došla ovamo, gospođice, da vam da- 
dem neka razjašnjenja. A ne ću ni ja od vas 
tražiti kakvu tešku stvar . . . Dosta mi je, da mi 
prepišete ovo nekoliko redaka . . .« 

Kad je to zakrabuljena žena rekla, pruži Na- 
taliji papir, na kojemu je bilo nešto ispisano is- 
krivljenim rukopisom. 

Natalija pročita: 

»Napokon znam, tko ste vi, moj dragi Stani- 
slave, i našla sam siguran put, kako da dođete 
do svojih prava. I baš zato, da vam mogu pomo- 
ći, ovako sam tajanstveno iščezla. Kasnije ćete 
znati, zašto. Dođite o ponoći na Crveni izvor, pa 
ću vam tamo sve ispripovijediti. No molim vas, 
da o tome ne govorite nikome osim svom vjer- 
nom prijatelju, koji žive s vama. Radi se o va- 
šem životu, koji je dragocjen za sve, ali najvi- 
še za vašu zaručnicu — Nataliju Landies.« 

Natalija podigne začuđene oči prema neznan- 
ki, koja je bešćutno stajala pred njom. 

»Što sve to znači? I tko je doista gospodin 
Dugand?« 

»Za sad nije potrebno da to znate. On sam će 
vam to kazati, kad bude mislio da je zgodno. 
Sada se od vas traži jedino, da napišete ovo, što 
ste pročitali.« ^ 

»Da napišem laž? Jer ovo, što tražite da na- 
pišem, i nije nego obična laž, a moje bi pismo 
imalo za cilj, da dovuče gospodina Duganda na 
stalno mjesto — u stupicu!« 

»Vi ne treba da tražite ni razloge ni ciljeve 
onih osoba, u čijoj ste vlasti. Poslušajte bez na- 
tezanja!« 

»Ne ću ni jednu riječ napisati od svega toga! 
Radije bih umrla!« reče Natalija i baci na zemlju 
papir, koji joj je neznanka bila pružila. 

Neznanka se nasmije. 

»Da, umrijeti; ali hoće li vam biti draže pola- 
ko propadati od gladi i žeđe i studeni — ili po- 
slušati? Ako ne napišete ovakvo pismo, to će 

biti vaš udes! Naveče ću se povratiti da čujem, 
jeste li promijenili mišljenje.« 

Okrene se i povuče za sobom vrata, koja su 
gromorno udarila. Dršćući od užasa Natalija se 
baci na koljena i zavapi: 

»Bože, Bože, spasi me!« 

* 

Toga se jutra Stanislav vraćao iz Riberaka, 
gdje je bio zbog nekog vrlo hitnog posla. Go- 
nio je auto punom brzinom, žurio se, da što pri- 
je stigne kući, jer je znao, da iza zadnjeg aten- 
tata Martin Regent ne može biti miran, dokle 
ga ne ugleda kod sebe. 

»Uprijet ćemo i izvršiti zadnje pokuse, a onda 
ćemo dati zatvoriti one razbojnice, gospodine 
vojvodo!« rekao mu je Martin Regent prošle 
večeri. 

I baš je zbog toga bio Martin Regent toga 
dana kod Bertine. No ta je žena uvijek ostala 
ista: bojala se! 

Kad je mladi inženjer došao u blizinu tvorni- 
ce, opazi svog Martina Regenta, kako ga čeka 
na sred puta i kako je očajnički dignuo ruke, ne- 
tom ga je ugledao. 

»Šta je?« upita mladić tjeskobno, netom je 
auto stigao do starca. 

»Gospodin Ravines bio je ovdje čas prije. Či- 
ni se, da je gospođica Landies izišla jučer da 
posjeti jadnu Vaillant — i odonda je više nisu 
vidjeli!« 

»Natalija!« 

Stanislav očajnički usklikne i skoči na noge 
kao divlja zvijer. 

»Gospodin Ravines nije ni časa časio, dao je 
pretražiti šume i jaruge, ali kako se ništa nije 
našlo, obavijestio je žandarmeriju.« 

»Misli se dakle, da bi mogao biti zločin po 
srijedi?« 

»Vjerojatno ... Ali za sad nije otkriven nika- 
kav trag . . .« 

Stanislav, blijed kao smrt, sjedne i reče izmi- 
jenjenim glasom: 

»Uđite unutra, striče Hadrijane! Pođimo do 
Saint-Pierra.« 

Za vrijeme kratke vožnje nisu izmijenili ni 
jednu riječ, no činilo se, da iste misli titraju u 
svijetlim starčevim i u tamnim mladićevim oči- 
ma. U selu su vidjeli skupine ljudi, a svi su uzbu- 
đeno o istome raspravljali. U jednoj od tih sku- 
pina bio je župnik, gospodin Ravines, Mauricije 
i još nekoliko odličnika iz sela. 

»Ima li šta nova?« upita Stanislav, kad je za- 
ustavio auto i skočio na zemlju. 

»Ništa! To je udarac! A ipak ovo je kraj, gdje 
je uvijek vladala sigurnost!« reče gospodin Ra- 
vines. 

»Ja sam je susreo juče, kad je išla u posjete 
maloj Julijani, koja je umirala,« reče župnik. 
»Kako je uvijek puna saučešća i ljubavi, sigurno 
se dulje zadržala kod Julijane Vaillant, a to nam 
dokazuje i ono nekoliko riječi, koje smo mogli 
izvući iz usta one nesretnice, koja je posve luda 
od boli zbog smrti svoje kćeri.« 

Sudac nadoda: 


»Malo prije sam obišao cestu i našao sam kraj 
zavoja jedan grm, kojemu je bilo slomljeno vi- 
še grana. Tu sam našao i neke tragove stopa, 
malih stopa žene ili djeteta — po mome mišlje- 
nju — i te su se stope vrlo dobro razlučivale 
od stopa gospođice Landies, koje su vodile sve 
od kuće Vaillant.« 

»To znači, da u ovom kraju postoji neka zlo- 
činačka banda!« usklikne gospodin Ravines. 
»Pred nekoliko dana napali su vas, gospodine 
Dugand, a sada evo opet i gospođicu Nataliju! 
Zar vam se ne čini, gospodo, da ima neki odnos 
između ta dva atentata?« 

»To je jasno!« odvrati bilježnik, čovjek okru- 
pan, koji je nosio preko trbuha debeli zlatni la- 
nac. »Ta banda hoće da terorizira čitav kraj, ho- 
će da sve nas zastraši, pa da zatim može svuda 
ovuda gospodariti po miloj volji. Uvjereni su, 
da im se tada nitko ne će suprotstaviti, pa ni 
žandarmi, jer su svima zatjerali strah u kosti . . .« 

Stanislav se okrene prema Martinu Regentu, 
koji je ostao malko postrance i reče: 

»Hajdemo pogledati te tragove!« 

»Ako hoćete, i ja ću s vama!« predloži Mau- 
ricije. I iza Stanislavova pristanka pridruži 
im se. 

Neko su vrijeme išli šutke. Po sivom zraku le- 
pršala je po koja pahuljica snijega, nestalna i 
neodlučna, gdje da se smjesti na zemlji. 

Odjednom Mauricije upita nesigurnim glasom: 

»Gospodine Dugandu, jeste li vi njezin zaruč- 
nik?« 

»Jesam! Ali tko vam je to rekao?« 

»Moja je majka u to bila uvjerena, a i ja.« 

Stade na čas i zašuti, zatim duboko uzdahne i 
pograbi Stanislavovu ruku. 

»U ovo zadnje vrijeme sigurno sam vam se 
činio vrlo neobičan,« reče Mauricije. »Bio sam 
ljubomoran. No međutim vi ste dostojniji od 
mene da je imate za ženu, jer ste čovjek kori- 
stan, a ja dosad nisam mislio nego samo na to,, 
kako ću se nauživati života!« 

Stanislav ganuto stisne Mauricijevu ruku i: 
reče: 

»Dragi prijatelju, vi ste vrlo plemeniti, i gO'- 
spođica Landies vrlo vas cijeni, kao što vas ci- 
jenim i ja. No mi se već davno volimo, još od 
onoga dana, kad smo se po prvi put susreli . . .« 

»Oh, koga ne bi zanijela i oduševila njezina: 
krasna duša!« uzdahne Mauricije. »No ne bojte 
se, gospodine Dugand, vaša Natalija ne će ni- 
kada doznati, da sam je i ja ljubio . . .« 

»To znam, gospodine, jer sam uvijek bio uvje- 
ren, da ste častan i pošten čovjek. I bit ću sretan, 
ako i nadalje ostanete moj dobar prijatelj.« 

»Hoću, gospodine Dugand!« 

Uto su stigli do onoga mjesta, gdje su — pre- 
ma riječima suca istražitelja — imali biti tra- 
govi stopa. Martin Regent se prignuo i stao ih 
ispitivati. 

»Da, da, istina je; ovo su stope neke žene!« 

»Na taj način vi zaključujete, da je gospođicu 
Landies ugrabila nekakva žena?« upita Mauri- 
cije. 

»Za sad ne zaključujem ništa, ali me moji po- 
sebni razlozi upućuju baš na tu vjerojatnost. 
Gospođica Landies je vrlo nježna i slabašna, pa 
kad na nju napadne žena, koja posjeduje neku 
snagu, lako će je savladati!« 

»Sumnjate li na koga, gospodine?« 

»Sumnjam, a mogao bih reći i da sam sigu- 
ran!« 

Dak se Mauricije približavao grmlju, da po- 
gleda polomljene grančice, Stanislav se prigne 
k Martinu Regentu i tjeskobno upita: 

»Mislite li, da su one?« 

»Siguran sam, gospodine vojvodo! Kad su vi- 
djele, da ne mogu doći do vas na drugi način, 
misle vas ovim putem uloviti. Tko zna, šta će sa- 
da izmisliti, da vas pokušaju uloviti u stupicu! 
Po svoj prilici će se pokušati poslužiti s vašom 
zaručnicom . . . Treba dakle da potražimo go- 
spođicu Nataliju, no prije noći ne možemo ni- 
šta započeti, jer treba ući u dvorac i čitav pre- 
tresti, da otkrijemo, gdje su je zatvorili . . . Taj 
će izlet biti opasan. Jer ako se one razbojnice 
boje, da ne bude njihovo nedjelo otkriveno, bit 
će u stanju da nam priprave bogzna kakvu 
stupicu! Zato će najbolje biti, da ja sam pođem.« 

Stanislav ga odmah prekine: 

»To nikako ne dozvoljavam! Zar mislite, da 
bih ja mogao mirno i spokojno čekati, dok vi 
stavljate život na kocku zbog moje zaručnice?. 
A onda, ja bih je želio osloboditi! Moju dragu 
Nataliju, koja je zbog mene pala u tu nevolju! 
Nadajmo se, da ćemo stići na vrijeme . . .« 

»Sigurno, gospodine vojvodo! One nemaju 
interesa, da je pošalju na drugi svijet, prije ne- 
go je iskoriste proti vama ... No dozvolite mi, 
da vam predložim jednu misao: zar ne bi bilo 
bolje, da našu tajnu povjerimo nekome, da u 


Za naše mladiće 

Proljetne oluje 

Nema dugo što je umro jedan od najvećih 
katoličkih pedagoga Dr Tihomir Toth. Mi ga po- 
znamo po njegovom izvrsnom djelu »Prolje- 
tne oluje«, koje je, sada već u drugom iz- 
danju, ponovo štampano i u hrvatskom prije- 
vodu. Kamo sreće, da dočekamo izdanje njegovih 
ostalih djela! 

Koliko roditelja ne zna pravog načina , kako 
da se približi mladićevoj duši u opasnoj prije- 
laznoj dobi njegova razvoja! A ova knjiga sve 
to daje. Neprimjetno , fino, a ipak sve. Sve za 
mladića i za roditelja. Teško da uopće postoji 
djelo, koje bi kao » Proljetne oluje « tako diskre- 
tno ali sigurno davalo putokaz mladićima u ra- 
zvojnoj dobi. Tu prednost djela nadopunja još i 
prekrasna oprema hrvatskog izdanja s 40 slika 
i divnom naslovnom slikom od Maurovića i pred- 
govor Dra Lj. Marakovića. Knjigu je izdao Zbor 
Duhovne Mladeži Zagrebačke, Kaptol, 29. Stoji 
20, uvezano 30 Din. Toplo preporučamo. K. 


slučaju naše nesreće one zločinke ne bi izmakle 
kazni, koja ih čeka?« 

»Imate pravo! A tog trećeg druga evo već 
imamo,« reče Stanislav pokazujući na Maurici- 
ja, koji im se primicao. »Toliko sam se puta 
uvjerio, da je čovjek od riječi i da zna čuvati 
povjerenu mu tajnu.« 

Primakne se k Mauriciju, metne mu ruku na 
rame i reče: 

»Možete li poći s nama do Eyrausa? Tamo bih 
vam imao nešto vrlo važna reći.« 

Mauricije ga začuđeno pogleda, pa odgovori: 

»Vrlo rado. No zar niste rekli, da biste imali 
poći u potragu za gospođicom?« 

»Za čas ćete doznati, da bi to bilo suvišno. 
Bar je sada suvišno . . . Pođimo do auta, koji 
sam ostavio u Saint-Pierru.« 

Četvrt sata zatim dva mladića i stari »stric« 
nalazili su se u Stanislavljevoj radnoj sobi i in- 
ženjer je pričao zaprepaštenom Mauriciju sve, 
što se dosad zbilo u dvorcu vojvoda od Saillesa. 

»Vi ste dakle Gislan Vaulan?« upita Maurici- 
je. »Onaj Giolan, s kojim sam se u djetinjstvu 
igrao? O, imao sam pravo, kad sam govorio, da 
sličite na neke pređe iz one slavne obitelji! . . . 
Joj, kako su grozne te dvije žene! Nečuveno! 
No zašto toliko čekate i zašto ih ne predate 
sudu?« 

»Manjka nam vrlo važno svjedočanstvo, svje- 
dočanstvo nekadašnje sobarice moje majke. 
Ostali će samo potpomoći ono glavno, što bi ona 
morala iznijeti.« 

»A otmica gospođice Landies bit će još jedan 
dokaz njihovih zlodjela,« nadoda Martin Re- 
gent. »Noćas ćemo igrati tešku igru!« 

»A ako igru izgubimo, vi — Mauricije, koji 
sada poznajete našu tajnu, treba da otkrijete 
zločin i da javno izjavite, kako smo poginuli 
kao žrtve one zločinke, koju cijeli kraj štuje 
kao ženu rijetkih kreposti . . .« 

»Ali zašto ne biste obavijestili sud i žandar- 
me? Oni bi tražili gospođicu Landies po čitavom 
dvorcu!« 

»Ali je po svoj prilici ne bi našli! Jer u dvor- 
cu ima zaklona, koje uopće nitko ne bi mogao 
naći. A onda one dvije hijene ne bi oklijevale i 
učinile bi, da Natalija zauvijek nestane. Ne, ne; 
treba se natjecati s onim lukavim zmijama, pa 
im ua sudu iznijeti pod nos nepobitne dokaze. 
No s Božjom pomoći — uspjet ćemo!« poviče 
hrabro Stanislav. 

Mauricije se uspravi i snažno stisne ruku svo- 
ga prijatelja. 

»Pouzdajte se u me, Gislanu Vaulan! Ako vam 
se što dogodi, znat ću vas osvetiti! No molim 
vas, primite me kao člana vašeg pothvata.« 

»Hvala, dragi prijatelju,« reče Stanislav ga- 
nuto. »Mi dva ćemo biti dovoljni, i bilo bi bez 
koristi da izvrgnemo opasnosti i još jedan život. 
A vi ćete nam na svaki način biti od velike ko- 
risti . . .« 

(Nastavit će se-) 

Humoreska 


Ero s ovog svijeta 


Znam. Mnogi su mislili, da na ovome svijetu i 
nema Era. Pa znamo samo za Eru s onog svije- 
ta! Zar ne? A ipak . . . Vjerujte, i na ovom svi- 
jetu imamo Eru. Jednog dobrog, lijepog vese- 
log Eru. 

Zlatan je naš Ero! Ne ponosi se ni najmanje 
svojim neobičnim imenom. Nema želja da bude 
smatran nekakvim rođakom Ere s onog svije- 
ta. On živi u svojoj skromnosti, leži po vas dan 
na svome naslonjaču, i vjeruje, da je on jedan 
obični, jednostavni Ero s ovog svijeta. 

»Što radite, Ero?« 

»Pa eto, upravo dogotavljam humoresku o 
Grginim gaćama. Ma eto, sad upravo ne znam, 
bih li pustio da Grgo ostane posve bez odijela 
ili samo da mu odnesu gaće. E pa da, kako bi mu 
i mogli sve, baš sve, odnijeti! To ne bi ni Klara 
dopustila. Kog bi joj vraga go muž!« 

»Kad će ta humoreska ugledati svijetlo.« 

»E, znate, to vam ni ja ne znam. To će stajati 
sve do toga, hoće li se naći netko, da je štampa. 
Znate, ja se ne ću istrčavati. Poslat ću je ne- 
kome, pa ako će je štampati, nek je štampa, ako 
ne će, nek mi je vrati. A onda ću je zakopati 
negdje u knjige. Ne da mi se bome da je prepi- 
sujem i da si na silu pribavljam književni glas.« 

Izgleda, dakle, da će »Grgine gaće« doskora 
biti gotove. A bit će tu smijeha, mili Bože. Ako 
je Ero dao samo deset posto od svog prirođenog 
smisla za humor, već će biti s trbuhom jao i po- 
magaj! Ne ćete moći tri dana jesti od smijeha. 
Sila je naš Ero, sila! Nema tu polutanstva! 

A šteta ga je, upravo šteta. Mjesto da razvi- 
ja svoj književni talenat i da obogaćuje hrvat- 
sku književnost u humorističkom pravcu, koji 
je i tako vrlo mršav i jalov, on se gubi po šu- 
mi s curicama. Nije on kriv, Bože sačuvaj! Gdje 
bi on, čovjek ozbiljan i trijezan, konačno po- 
malo i poodmaklo u godinama, da se igra s cu- 
ricama od petnaestak godina. On lijepo sjedne 
u svoj naslonjač, skine crne naočale i zatraži ma- 
lo, čistog, bijelog papira. Tko mu ga ne bi dao? 
Odmah ga dobije. I onda se on sabere i skicira 
pismo. Pst, vi tamo, zlikovci! Odmah ste pomi- 
slili: Aha, piše Ero maloj! Bog s vama i Gospa 
od Pompeja! Gdje bi on pisao »maloj«, kad se 
on odrekao svijeta i svih njegovih lažnih užitaka. 

Skicira on pismo uredniku, kome će poslati 
»Grgine gaće«. Kažu, veli, da je dobro popratno 
pismo polovina uspjeha, osobito kad se šalju 
prvijenci. Ne misli on na ulizivanje, Bože pomo- 
zi, još bi i to trebalo. On s3mo hoće da se ured- 
niku predstavi i da mu objasni, s kojih je razlo- 
ga napisao svoju humoresku i koliku bi ona ko- 
rist učinila izvjesnim osobama a i čitavim se- 
lima, ako bi došlo do njezina objelodanjenja. 
Dakle, mi smo rekli, da Ero sjedi u naslonjaču 
i šara komadić papira. Kad li najednom osjeti, 
da ga u glavu smjerilo nešto tvrdoga. Do vra- 

ga, pa to nema ništa zajedničkoga s »Grginim 
gaćama«! 

»Pazi, Kričica-a-a, ne bacaj šišarice-e-e . . .!« 

»Gospon Ero, ma koga to vi potvarate?« 

»Ako nije Kričica, bit će da je bacila Bauda-a!« 

»Šjor Ero, ja se u nikoga ne diram.« 

I tako ti mom Eri zatvoriše usta. A on se po- 
nova sabrao i piše dalje. Najednom nastade 
vika: 

»Slikanje, slikanje!« 

»Fratar će slikati!« 

»Gospon Ero, na slikanje!« 

I cijela se grupa upućuje prema potoku. Slikat 
ćemo se tamo na ponoru. To će biti divna slika! 

Idemo kao u procesiji prema ponoru. I Ero 
je s nama. Pa bez njega se i ne ide. Ali kad sti- 
gosmo nad ponor, za žalošću smo doznali, da 
je voda opala i da se tu ne može učiniti ništa 
bolja snimka nego pred kućom. Zašto smo to- 
liko išli! Osobito oni iz teže kategorije, pa in- 
validi ... Da stvar ne propade i da se stiša neza- 
dovoljno ljudstvo, nagovori nas fratar da po- 
sjedamo na travu i tako nas prilijepi. A onda 
ustasmo da tražimo ljepše mjesto. 

Opet idemo jedan za drugim kao nomadi, 
koji traže rodniji kraj. Upravo smo se namje- 
stili pod mladom bukvom, ali Ero upozorava: 

»Obojica invalida fale, i šjor Mate i Cvanci- 
ka!« 

»Gdje oni ostaše?« 

»Što se s njima dogodilo?« 

»A gdje je Erin kaput?« klikne Kričica. 

»Bogme ne znam. Fratar, pogledajte u apa- 
rat, jesam li na onoj slici onamo imao kaput.« 

A fratar je upravo knipsao. 

»Joj, uhvatili ste me kad sam upravo skidao 
naočale. Ostat ću bez jednog oka. Jooj! . . .« 

Deveta ura je došla, prije nego smo željeli. A 
kad zvono pozvoni, treba se povlačiti u odaje. 
Svi su se pokorili ciličavom glasu, samo Kričica 
i Bauda sjede pred kućom, kao da ih se i ne tiče. 
One sjede pod prozorom Erine sobe. Hoće da 
sačekaju kraj. Neka vide uspjeh svoje dosjetlji- 
vosti. Sjede one i razgovaraju šapćući. 

Međutim je Ero spreman da legne, kad li mu 
se učini, kao da nešto nadiže ponjavu. Podigne 
on ponjavu i ima što vidjeti: trnova grančica! 
Sjajno su mi to spremile, veli si dobri Ero. Pa 
uzme grančicu i baci je kroz prozor. 

»Joooj!!« krikne Kričica! »Jooj! . . .« 

»Što je tu dolje?« izide Ero na prozor. Nije 
ni slutio, što bi se moglo dogoditi. 

»Joooj!!!« kriči curica, dok joj Bauda izvlači 
iz mekanog mesa trn, koji se tu zario sve do 
kosti. 

»Joj!« veli i Ero, koji osjeća sa svojim bli- 
žnjima. 

»Joooj!« čuje se kroz noć. 

»Joj! . . .« 

ZA DOBRE! D O M AĆICE 


Dobar tek 

Vrganji s vrhnjem. Vrganje oči- 
stimo, narežemo na tanke ploškice, 
prelijemo kipućom vodom, vodu od- 
lijemo. Međutim ispečemo nasjecka- 
ni luk, da malo zažuti, metnemo na 
nj pripravljene vrganje, dodamo 
soli i paprike i pirjamo tako dugo, 
dok se ispod vrganja ispeče voda. 
Zatim dodamo malo vode i zalijemo 
vrhnjem. i 

Makaroni s rajčicama. Isjeckanu 
glavicu luka dademo na mast, kad 
zažuti, dodamo narezanu na kocke 
svinjetinu (30 dkg). Kad je mekana, 
dademo k tome 1 /g kg narezanih raj- 
čica, peršunovog lišća, malo papra, 
soli. Kad je rajčica raskuhana, do- 


Kuhinjski kalendar 

Srpanj 

Četvrtak 

27 

Objed: Juha od mahuna, punje- 
ne paprike. 

Večera: Punjene paprike od 

objeda. 

Petak 

28 

Objed: Makaroni s rajčicama, 
savijača od jabuka. 

Večera: Jaja na oko, salata od 
krastavaca. 

Subota 

29 

Objed: Đuveđe sa svinjskim me- 
som, voće (kruške, jabuke). 
Večera: Okrugljice od sira. 

Nedjelja 

30 

Objed: Juha od rajčica. Prženi 
pilići, pečeni krumpir, zelena salata, 
Žličnjaci od snijega. 

Večera: Hladna teleća pečenka, 
salata od krastavaca. 

Ponedj. 

31 

Objed: Paprikaš od teletine sa 
žličnjacima od brašna. Breskve. 

Večera: Pečeni mladi krumpir, 
kiselo mlijeko. 

Utorak 

Kolovoz 

1 

Objed: Varivo od krastavaca, od- 
rezak od govedine. Palačinke sa si- 
rom. 

Večera: Mozak s jajima, zele- 
na salata. 

Srijeda 

2 

Objed: Govedska juha, govedi- 
na, okrugljice od žemlje i umaka od 
rajčica. 

Večera: Vrganji s vrhnjem. 

Četvrtak 

3 

Objed: Juha od zelenja, paprikaš 
od piletine sa žličnjacima od brašna. 

Večera: Nabujak od riže sa so- 
kom od malina. 


Objed: Juha od vrhnja, Varivo 
od mahuna, teleći odrezak. 

Večera: Žličnjaci s jajima, ze- 
lena salata. 

Subota 

5 

Objed: Varivo od korabice, pa- 
riški odrezak, savijača od sira. 

Večera: Pečene teleće džigeri- 
ce, salata od mahuna. 


damo gore 1 h kg skuhanih maka- 
rona. 

Ukuhane breskve za zimu. Breskve 
se ogule, raspolove, očiste od košćica. 
Stavimo ih na cjedilo, ispod kojega 
se zapali 1 sumporna pločica. Među- 
tim se pristavi kuhati voda, u koju 
nacijedimo limunovog soka (1 1 vo- 
de — 1 limun). Nasumporene breskve 
se isplahnu s onom vodom (mora biti 
kipuća). Breskve se sada naslažu u 
boce, preliju šećernom vodom, osla- 
đenom po ukusu. Boce se zatvore 
i steriliziraju 10 min. (Ovo je za pa- 
tent boce). Breskve na ovaj način 
pripravljene ostanu svijetlo-žućkaste 
i tvrde i vrlo su ukusne, 

Z. L. P. 

Gospodarstv o 

VRTNE RADNJE U KOLOVOZU 

U kolovozu je glavna berba raznog 
povrća. Što se ne potroši odmah, to 
se može konzervirati, kao: mahune, 
krastavci, jabučice, i t. d. Prazne gre- 
dice treba posaditi s korabicom, ke- 
ljom. Sadnice moraju biti snažne i 
zdrave. Još se može sijati rotkvica 
mjesečarka, špinat, salata, crna rod- 
kva, repa i zelenje za juhu. 

Ovoga se mjeseca vadi luk, brižno 
se osuši i spremi na zračno mjesto. 
Da bolje dozrije, ostavlja se izvađen 
par dana na gredici. Celer treba češće 
zalijevati i to obilno, pa ćemo tako 
dobiti krupnije gomolje. Koncem ko- 
lovoza pootkidaju se vrhovi od raj- 
čice, da više ne cvate i da plod bolje 
i brže dozrije. Ako pak na stabljika- 
ma ima previše lišća, onda se slobod 
no može otrgnuti par listova, da plod 
bude više izložen suncu. Ali nije uput- 
no ukloniti skoro sve lišće, jer bi tim 
postupkom priječili redovno sazrije- 
vanje i tek ploda. 

Koncem mjeseca sije se zimska sa- 
lata, kelj i zelje, da se kasnije uzmo- 
gne rasad presaditi na dobro pogno- 
jeno zemljište. Motika ne smije mi- 
rovati ovoga mjeseca, jer moramo na- 
stojati, da korov, dok je još malen i 
zelen, potpuno uništimo, te da nam 
zemljište ostane rahlo i sitno. 

Voćke, s kojih još nijesmo pobrali 
plod, treba zalijevati razrijeđenom 
gnojnicom, ili barem čistom vodom, 
ako je nastala suša. Tim ćemo postići, 
da se plod bolje razvije, a i da ojača 
sama voćka, a naročito one grančice, 
na kojima se obrazuju cvjetni pupovi, 
koji su veoma potrebni za narednu 
godinu. 

Ovoga se mjeseca obrezuju patulja- 
ste voćkice i druge oblikašice. Namje- 
štaju se papirnati obvoji, namazani 


Baš ovih dana je izašao roman o 
duši našeg sela: 

»BARTOL I BARA« 

Napisao ga prvak hrvatskih kato- 
ličkih pripovjedača Antun Mata- 
s o v i ć. — Za Vas samo 20 Din. 

lijepkom oko stabla, da se na nje pri- 
lijepi razna gamad. Poslije nekog vre- 
mena skinu se, spale te se zamijene 
drugima. Isto tako moramo uništavati 
ose i njihova gnijezda. 

Ovoga se mjeseca presađuju jago- 
de na nove gredice. Presađuju se, ne 
stari žbunovi, već vitice, koje smo još 
proljetos ostavili za taj posao. Tako 
radeć donijet će nam presađene vitice 
naredne godine obilan rod. 

Ako opazimo da nam u cvijetnjaku 
cvijeće slabo napreduje, onda ćemo ga 
zalijevati blago razrijeđenom gnoj- 
nicom. 

Eto tu su po prilici radnje u vrtu 
mjeseca kolovoza. Nu prema vreme- 
nu i prilikama ima još i drugih; a 
svaka će vrijedna domaćica znati i 
sama, što mora činiti, da iz vrta dobi- 
je što više koristi i da joj vrt bude 
što ljepši i ugodniji. I. S. 

Kućni savjeti 

Čišćenje predmeta od umjetnog 
mramora. Najljepše i najbolje oči- 
ste se bijelom mašću, kojom se či- 
ste cipele. 

Da povošteno platno postane sjaj- 
no. Nastruži malo voska, pa ga rasto- 
pi u terpentinu. Kad se je vosak isto- 
pio, onda uzmi vunenu krpu; zamoči 
ju u tu smjesu, te njom tari povo- 
šteno platno, koje je izgubilo svoj! 
sjaj. Napokon dobro istari drugom,, 
suhom krpom. 

Čišćenje masnih mrlja. Masne se 
mrlje obično čiste benzinom, nu ta- 
kođer i »Purinom«. Purin se kupuje 
u trgovinama boja i lakova. Ali ml 
možemo sebi prirediti za čišćenje 
mrlja još i ovu vodu: Prokuhanu vo- 
du pomiješaj sa malo salmijaka, ai 
zatim u toj tekućini istopi malo me- 
kanog sapuna. 

Požutjelo rublje pobijelit će, ako* 
u zadnju vodu, u kojoj smo ga iza- 
prali, iza pranja i skuhavanja sta- 
vimo malo plavila i malo soli. 

Glačanje flanela. Ne smijemo ga 
ovlažiti, a ni glačati s krive strane. 
Glačat ćemo ga s prave strane, ali 
ćemo na nj staviti vlažnu krpu, te 
glačati po njoj. 

Svježe obojeni pod. Čim se boja 
osušila, onda ćemo ga izbrisati ne- 
koliko puta krpom, namočenom u 
hladnoj vodi. Tako radeć ne će se ni- 
šta lijepiti na pod, a i boja će biti 
trajnija. 

Mrlje od rđe iz bijelog rublja iz- 
vadit ćemo, ako mrlju nakapamo li- 
munovim sokom, pa na nj stavimo* 
svileni papir, te prevućemo vrućim’ 
glačalom. Treba ponoviti taj postu- 
pak, a napokon isprati rublje u to- 
ploj vodi. Tako ćemo- očistiti bijelo* 
rublje o-d navedenih mrlja. I. S. 


IVAN GAŠPARIĆ 

KLOBUČAR 

ZAGREB, Maksimirska 54 

Prodaja i vlastita izradba svih vrsti 
muških i ženskih šešira i kapa. 
Primaju se popravci uz vrlo solidne 
cijene. 

Preporučam se clj. mušterijama. 




l%ma. 



^aj/anju. 



Prema istoimenom romanu tlark Twaina 



103. »Ali right, massa. Ja ideš. Ju- 
riš 300 milji na sat. Brzo se povratiš 
i doneseš vaša lul. Good bye!« 

104. Jim je sretno doputovao do 
Haunibala i spustio se u šumi. »Hu, 
crno majko. Sada tri zrno soli u gla- 
va i oprezno se na vrh papki uvla- 
čiš u kuća i kidneš ajncvaj s lula, 
brzi, brzi, kakti buha.« Ali upravo 
kad se je ušuljao u kuhinju i do se- 


107. »Dakle ulovila te je, glavo 
kupusova, crni slone afrički. Ah, drž’ 
me Huck. Propalo je naše putova- 
nje u Aziju. Idemo natrag, natrag u 
Haunibal, u školu. Idimo, idimo, da 
nam se teta Polly ne stvori jednog 
dana tu na Sinaju s isprašivačem u 
ruci. Strašno je to . . .« 

Volja tetke Polly bila je sveta. 



gao lulu, pojavila se na vratima teta 
Polly. »Jime!! Što ti radiš?! Gdje 
ste?? Što je s Tomom?« 

105. »Hm, milostiva. Mi otputuješ 
s balon u — Afriko. Tom na sveti 
brdi Sinaji. I on razbiš svoje lul i 
pošalješ express mene po drugo lul.« 
»O, Gospode... Je li ja sanjam? 
Smjesta natrag, Jime, i da ste.se svi 
odmah vratili. Inače . . .« 




Slike i tekst od ti. FušKa 



106. JIMOV POVRATAK. »Massa 
Tom, massa Tom! Evo vaše lul zdra 
vo i čitav. Ali teta Polly grozno ljut. 
Brzo doma, ako voliš svoja hlača.. 
Budeš strašni paprikaš! Ju! Ona sto 
ji na vrati i strogi digni svoji oki 
visoki gori na nebo i kaži ne budeš se 
ona maklo sve dok se massa ne vra- 
tiš doma. Je-e.« 

To je bila obavijest. 



108. Toma je potajno gutao suze. 
Huck i Jim tužno su gledali brdo 
Sinaj, s kojim su se morali oprostiti. 
Ali usred ovog nenadanog i neve- 
selog prekida divnog putovanja, u 
mudroj Tominoj glavi iskoprca se 
spasonosna misao: »Ne, zemljo Ka- 
naanska, nije sve propalo . . . Napred! 
Hura! Čekaju nas nove pustolovine, 


trista im i jedne kobasice! Gospo- 
đice Tom Sawyer, ne plačite.« — Po- 
nosno je Toma potegnuo polugu i 
zavrtio kormilo, a motor od milijun 
kcbibnih sila zagrmio je, da se je 
potresao vrh Sinaja. Poput vihora 
mali su pustolovi odjurili put Ame- 
like. 

Konac* 


Uz obalu Volge 


Išao sam Samari duž Volge kasno u noći. Na- 
jednom čujem: 

»Pomagaj, batjuška!« 

Mrak je. Nebo naoblačeno. Na rijeci leže 
ogromni šlepovi. Između obale i jedne dere- 
glije pljuska netko u crnoj vodi. 

Zagazio sam u vodu, dođem do utopnika, 
uhvatim ga za kose i izvučem na suho. U isti tren 
zgrabi me on za jaku. 

»Lopove!« vikao je, »šta ti dolazi na um, da 
ljudima kosu čupaš?« 

Ja sam se zbunio. 

»Pa ti si se topio,« rekoh, »zvao si u pomoć.« 

Magarče! Kako sam se topio, kad sam jedva 
do ramena bio u vodi i još sam se držao za uže? 
Zar si slijep?« 


»Pa zvao si u pomoć.« 

»Šta se tebe tiče, šta ja zovem? Ja ću zvati u 
pomoć i ti, budalo, moraš to vjerovati? Daj ru- 
balj, inače ću te odvesti na policiju. Hajde, vadi!« 

Svađao sam se s njim malo, ali morao sam 
vidjeti, da čovjek na svoj način ima pravo. Dao 
sam mu, što sam imao kod sebe, trideset i pet 
kopejaka, i došao sam kući za jedno iskustvo 
bogatiji. M. Gorki 


»MALI TOMA U BALONU« izašao je kao posebna 
knjiga u Knjižnici Dobrih Romana, Zagreb. U njemu 
je mnogo dulje i ljepše ispričano ono, što ste ovako 
u nastavcima gledali i čitali. Knjiga je bogato ilustri- 
rana od prof. K. Ružičke. Pretplatnici »Obitelji« dobiju 
je uz iznimnu cijenu od 20 Din. 

SAMO ULJUDNO. »Ali sad 
svakako morate da i vi mene već 
jednom posjetite, gospođo! Ja 
sam vas već nekoliko puta sme- 
tala, a vi mene još nijednom . . .« 

SAMO ŠTO JE PRAVO. S u- 
d a c (listajući po optuženikovim 
spisima): »Dakle, ni prošlost vam 
nije baš sjajna. Dobili ste jed- 
nom tri mjeseca za krađu, mje- 
sec dana za klevetu i jednom 
sto dinara za izgred u pijan- 
stvu!« 

Optuženi: »Oprostite, go- 
spodine suce, to je zabuna. Tih 
sto dinara nisam dobio, nego 
sam ih morao još i platiti!« 

MEĐU ĐACIMA. A: »No, ka- 
ko ti se sviđa tvoj novi profe- 
sor?« 

B: »Isti je kao i svi ostali! 
Ništa ne zna, pa stalno sve ne- 
što pita nas, kao i svi oni dru- 
gi . . .« 

TOČNO. Učitelj: »Zašto u 
školi učimo prirodopis, zemljo- 
pis i povijest?« 

Ivica: »Zato, da laglje mo- 
žemo rješavati križaljke!« 

ČUDAN ZAHTJEV. Božica: 
»Mamice! Daj mi razreži ovu ja- 
buku, pa mi iz sredine izvadi 
onu pečenu kavu! . . .« 



H 68 M 3 BHL. 

ČUDAN POSAO. Nadglednik 
uhvati dva radnika kako sjede 
u zakutku. 

»Što to vi radite?« okrene se 
starijemu. 

»Ništa,« odgovori ovaj zate- 
čen, da sjedi. 

»A vi?« okrene se mlađem: 

»Ja mu pomažem.« 

U ISTI ČAS. Neka putujuća 
glumačka družina prikazivala je 
jedan komad u jednom našem 
provincijskom mjestu, pa kako 
to mjesto nema kazališta, dobro 
je došla i mjesna kavana. Na 
pozornici se odigravao momenat, 
kako je glavni junak glumeći 
zaljubljenim tonom očitovao lju- 
bav kleknuvši na jedno koljeno 
i raširivši ruke, tepao: 

»Dakle, ljubavi ... ja sam ti 
sve rekao . . . sve očitovao . . . 
govorim istinu . . .« 

»Što dakle još želiš?« 

Nastao tajac. Publika napeto 
osluškuje. 

»Jednu kavu sa šlagom,« iz- 
dere se kavanar kroz prozorčić 
kuharu. 

Naime, isti je čas neka mušte- 
rija naručila kavu, a kavanar je 
zaboravio, da je vrijeme pred- 
stave, pa je prouzrokovao i me- 
đu publikom opći smijeh. 

NIJE MUZIKALAN. Otac i sin 
slušaju u pokrajnjoj sobi podu- 
ku kćeri u glasoviru. Najednom 
će otac: 


m&m 


CENEttAlNO ZASTUPSTVO 

M AJSAVRŠENIJE F. SCHHEIDER 

ZACPEB NIŽUĆI* A 10 

v V I J t 1 A tb 4?. r t lit AT N* * 


Najveća katolička tvrtka glazbala u državi 


»Čuješ, stara, meni se sve čini, 
da of učitelj glasovira igra s Mi- 
cikom na karte. Kaj nisi baš sad 
čula, kad je rekel: Ta igrajte 
as!« 

IZ ŠKOLE. Učenici su dobili 
za izradbu zadatak: »U kojim 
svojstvima životinje natkriljuju 
ljude?« Mala Branka napisala je 
između ostalog i ovo: 

»Paunima raste sama od sebe 
krasna haljina, a mojoj mami 
ne! — Deva može dane i dane 
hodati, a da ne pije. Moj susjed 
ne može.« 

PREVELIK ZAHTJEV. Go- 
spodin: »Kako? Malo prije 
dao sam vam dva dinara, a sada 
jedete i kartate u toj birtiji?« 

Skitnica: »Nego što ću? 
Zar vi valjda mislite, da se s va- 
ša dva dinara može putovati u 
Monte Carlo?« 

DOBRA KRAVA. A: »Koliko 
ti mlijeka daje sada zimi ova 
tvoja krava?« 

B: »Pa tako, dvanaest do pet- 
naest litara dnevno.« 

A: »A koliko od toga pro- 
daš?« 

B: »Poprečno oko trideset li- 
tara.« Sabrao SI. T r - s k i 


D obrijan f)oće da protestira 



»Ko to mene poštenjaka 
uvijek ilustrira? 

Ta i meni već jedanput 
treba pravog mira!« 


Tako veli naš Dobrijan, 
silno se nervira, 
i već kreće u »Obitelj«, 
da sam protestira. 


Zamišljen se vozi čika 
u Zagrebačkom »ZET-u«, 
ko da ništa ne postoji 
na bijelom svijetu. 


A1 ga nov jad eto stiže 
baš u zadnji čas: 
na glavi nam hodat stade 
mudri čika naš! 


llustrovani tjednik „ Obitelj " stoji 3 Din po broju. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. „ Obitelj u izdaje Konzorcij kuća Dobre Štampe. Za izdavača i uredništvo odgovara Dr Josip Andrić, glavni urednik „Obitelji" 
Zagreb, Trenkova 1. Adresa uredništva i uprave „Obitelji": Zagreb , Trg Kralja Tomislava 21. Telefon 54-17. Ček. rač. pošt. šted. br. 33.536 
„ Obitelj " se tiska u Tiskari Narodnih Novina u Zagrebu. Za tiskaru odgovara V. Kirin, Dezelićeva ul. 2. 



Ručni rad 


Gaćice za sunčanfe 



Ove gaćice dobro pristaju 
djeci od 3, do 4. godine. Za njih 
ćemo trebati 100 grama smeđe 
vune, 50 grama svijetlo modre, 
50 grama narančaste, 50 grama 
žute; k tomu igle br. 3. i kač- 
kalicu br. 4. 


GAĆICE. Načinimo 72 oČice. 
Pletemo t očicu pravo, 1 očicu 


krivo, 1 očicu pravo i t, d. Ta- 
ko pletemo 5 cm, dalje se 15 cm 
plete jersey (1 red pravo, 1 red 
krivo, tako da s prave strane 
bude sve pravo, sL L). Sada na- 
činimo izrez za noge tako, đa 
13 puta sa svake strane oduz- 
memo po 2 očice. Preostalih 20 
očica pletemo kroz 10 redova. 
Onda kroz 13 redova dodajemo 
sa svake strane po 2 očice, Opet 
smo dobili 72 očice; pletemo 15 
cm ravno. Razdijelimo očice na 
dva dijela i pletemo 1 očicu pra- 
vo, 1 očicu krivo tako, da u sre- 
dini načinimo 2 reda po 3 rupi- 
ce (pogledaj shemu) i to: dvije 
očice pletemo zajedno, 1 na me- 
tnemo. Tako dobijemo male ru- 
pice. 

Skupimo očice na nogavica- 
tna, pletemo 1 očica pravo, 1 
očica krivo, 6 redova, završimo. 

GORNJI DIO. Dignemo 136 
očica. Pletemo 10 redova uvijek 
pravo smeđom vunom, dalje 
pletemo jersey ovako: 5 redova 
modrom vunom, 5 redova sme- 
đom, 5 redova narančastom, 5 
redova smeđom, 5 redova žu- 


tom, 5 redova smeđom, 5 redo- 
va modrom, 5 redova smeđom, 
5 redova narančastom, onda 10 
redova jersev. Završimo 46 oči- 
ca, 12 ostavimo, završimo 20, 12 
ostavimo, pletemo red do kraja, 
na povratku završimo 46 očica. 
Pletemo uvijek pravo onih 12 
očica 17 cm; završimo. Isto tako 
pletemo onih drugih 12 očica. 
Skupimo očice od svake strane 
na leđima i pletemo smeđom vu- 
nom 4 reda, onda pletemo 5 re- 
dova, uzmemo 2 očice zajedno, 
1 očicu nametnemo, 4 očice ple- 
temo, 2 očice zajedno, I na- 
metnemo i tako sve, dok ne svr- 
šimo. Radimo još 4 reda glatko 
i završimo. 

Prišijemo naramenice; načini- 
mo od smeđe vune jedan trak, 
koji pro vučemo kroz rupice na 
leđima. Načinimo 2 pampona 
od svih boja vune, s kojima smo 
pleli. Sada ćemo uzeti kačkali- 
cu, pa ćemo na gornjem dijelu 
odijelca preko vodoravnih pru- 
ga kačkati lančiće u raznim bo- 
jama (kao na slici). Z. L. 


Križaljka 

Složio Bekil, Zagreb 

Vodoravno: I. žensko 

ime, (kratica od Margarita), 5. 
lagan, zakašnjava, 9. sprovod, 
10. »učitelju« (riječ iz Sv. Pi- 
sma), 11. grad u Primorju, po- 
znat zbog svoje »vodice«, 12. 
glavno lice našeg romana u stri- 


povima, 13. skala, ljestvica, 15 
lična zamjenica, 16. stalak za 
zavjese (tud.). 18. hitar (bez 
srednjeg slova), 20. oblik gla- 
gola orati, 21, vrst boje (pri- 
djev), 23. tropska životinja, (sli- 
čna kozi), 24, proizvod ovce, 25. 
zao, 26. naš glazbenik. 

Okomito: 3, nametnik na 
drvetu, zarazna bolest, 2. prvi 
letač, 3. put (rijeka!), 4. mjesto 
u Vojvodini, 5. poznata kratica 
(»svojeručno«), 6. naziv za fra- 
tra, 7. dar, poklon, 8. srok. 14. 
otok na Jadranu, 15. strah (tuđ.), 
16. kotač, 17. pripadnik starog 
naroda (Palestina), 18. budala, 
19. biljeg, 22. bedast, mahnit. 


Rješenje treba poslati do 10. 
kolovoza. Medu odgonetače po- 
dijelit će se 20 lijepih knjiga. 


RJEŠENJE I NAGRADE 
IZ BROJA 17—18 

Vodoravno: 1. Aga, 5. 
Ali, 7. Atika, 9. Elisa, 10. Devet, 
11. Staja, 13. Alani, 15. Ona, 
17. lsak, 18. Mijo, 19. Oto, 21. 
Stana, 24. Škola, 26. Vanka, 27. 
Vreća, 28. Bankar, 30. Osa, 31. 
Rat. — Okomito: 1. Ala, 2. 
Arija, 3. Irada, 4, Šteta, 5, Ali- 
ja, 6. Ika, 8, Ivan, 12. Jasen, 14. 
Lijek, 15. Oko, 16. Amo, 20. 
Tuna, 22. Atena, 23. Avari, 24. 
Šabac, 25. Oskar, 27. Veo, 29. 
Rot. 


Po 5 knjiga dobili su Ivan Okić 
iz L. i M. Lupiš iz B. Po 3 knji- 
ge M. Amilo iz A. i I. Lučić i S. 
Po 1 knjigu: M. Kačečnik, Pše- 
ničnik, F. Klobučar iz S. 1. Z., /. 
Ramljak iz S. 




